شەفەق نیوز/ فەرمانگەی تەندروسی دیالە،
ئمڕوو شەممە، راگەیان داوەزین رێژەی تووشهاتنەگان وە ڤایڕۆس کۆڕۆنا لە پارێزگاگە ئەرا
کەمتر لە ٥ لەسەد، وەگەرد بەرزەوبوین رێژەی خاسەوبوینەگان ئەرا ٩٦ لەسەد.
نەبیل فازڵ حوزام وەڕێۆبەر تەندروسی
گشتی لە فەرمانگەگە ئەرا ئاژانس شەفەق نیوز وت: ژمارەی تووشهاتگەگان ک لە ناوەندەیل
کەرەنتین تەندروسی خەفتنە لە رووژانە هانە ناونی 
٣٠ تا ٥٠ تووشهاتگ لە بڕ ٥٧٠ شەوخەف تایبەتکریاگ ئەرا بیمارەیل کۆڕۆنا و
دابەش کریانەسە گشت ناوەندەیل کەرەنتین تەندروسی لە پارێزگاگە.
حوزام وتیش؛ رێژەیل تووشهاتنەگان کۆڕۆنا
داوەزین گەورایگ لە ٣٠ تا ٥ لەسەد لە گشت ناوچەیل دیالە تۆمار کردن، و دووپاتکرد ک
ریکارە مقەیەتیەگان فەرمانگەی تەندروسی دیالە لە داوەزین رێژەیل تووشهاتنەگان و بەرزەوکردن
رێژەیل خاسەوبویەگان ئەرا ٩٦ لە سەد سەرکەفتن.
وەڕێۆبەر تەندروسی دیالە دڵنیا وە کەمەوبوین
مەترسی کۆڕۆنا لە پارێزگاگە وەشیوەی گەورایگ کرد، و ئاماژە کرد ک وەرەو خاسی چوود.
دیالە لە وەخت بڵاوبوین پەتاگە لە
ئادار گوزەیشتەو  ٢١١٨٩ تووشهاتن وە کۆڕۆنا
تۆمار کردگە، وەرانەوەر ٢٠٣٤٠ خاسەوبوین و ٣٧١ مردن.
